
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 545 

20 Ιουλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επανακαθορισμός των ορίων του παλαιού αιγιαλού 
στη θέση «ΟΡΜΟΣ ΓΑΛΗΣΣΑ» Δήμου Άνω Σύρου 


Νήσου Σύρου Ν. Κυκλάδων. 1 

ΑΝΑΚΟΙΝΩΣΕΙΣ 

Παρακατάθεση αποζημίωσης λόγω προσκύρωσης έ¬ 
κτασης 9,9 τμ. στη Δράμα. 2 


ΑΠΟΦΑΣΕΙΣ 

Αριθ. 1060627/6310/Β0010 (1) 


Επανακαθορισμός των ορίων του παλαιού αιγιαλού στη 
θέση «ΟΡΜΟΣ ΓΑΛΗΣΣΑ» Δήμου Άνω Σύρου Νήσου 
Σύρου Ν. Κυκλάδων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρ.1 μέχρι και 7 του Α.Ν. 
2344/1940 «περί αιγιαλού και παραλίας», όπως τροποποι¬ 
ήθηκαν και συμπληρώθηκαν με τις διατάξεις: α) του άρ¬ 
θρου 13 του Ν. 1078/80 και β) του άρθρου 23 του 
Ν. 1337/83. 

2. Τις διατάξεις της παρ. 9 του άρθρου 1 του κεφαλαίου 
Β' της 0.208/181/26.4.1982 (ΦΕΚ 214/26.4.82 τεύχος Β') 
κοινής απόφασης των Υπουργών Προεδρίας Κυβερνήσε- 
ως και Οικονομικών «Αναμόρφωση Συλλογικών Οργάνων 
Γνωμοδοτικής και Αποφασισπκής αρμοδιότητας του Υπ. 
Οικονομικών». 

3. Τις διατάξεις του άρθρου 9 του Π.Δ. 551/1988 (ΦΕΚ 
250 Α/1988) «Οργανισμός Νομαρχιών και Οργάνωση Οι¬ 
κονομικών Υπηρεσιών», όπως τροποποιήθηκε και ισχύει. 

4. Τις διατάξεις του Ν. 2503/97 άρθρο 1 παρ.2 και 6 (ΦΕΚ 
107/30.5.1997/τεύχος Α') «Διοίκηση Οργάνωση και στελέ- 
χωση της Περιφέρειας, ρύθμιση θεμάτων, για την Τοπική 
Αυτοδιοίκηση και άλλες διατάξεις. 

5. Την με αριθ.1087903/1481/0006Β/28.8.97 απόφαση 
του Υπουργού Οικονομικών «περί μεταβίβαση αρμοδιο¬ 
τήτων του Υπουργού Οικονομικών στους Προϊσταμένους 


των Περιφερειακών Υπηρεσιών πλην Γ.Λ.Κ. και Γ.Χ.Κ.». 

6. Την από 5.6.98 έκθεση της «Επιτροπής Καθορισμού 
των ορίων του αιγιαλού και παραλίας και θέσεων αμμολη- 
ψίας», που επανακαθόρισε τα όρια του παλαιού αιγιαλού 
στην περιοχή «ΟΡΜΟΣ ΓΑΛΗΣΣΑ» Νήσου Σύρου Νομού 
Κυκλάδων και το από ΙΟΥΝΙΟΥ 1987 & ΙΑΝΟΥΑΡΙΟΥ 1998 
με κλίμακα: 1:500 Τοπογραφικό Διάγραμμα σε δύο (2) πι¬ 
νακίδες του Σεβαστιανού Βαρθαλίτη Μηχανικού Πολιτι¬ 
κού που θεωρήθηκε την 5.6.98 και συνοδεύει την έκθεση 
της προαναφερόμενης επιτροπής. 

7. Τη σύμφωνη γνώμη του Γενικού Επιτελείου Ναυτικού, 
που διατυπώθηκε στο 544.5/342/99 έγγραφό του, αποφα¬ 
σίζουμε: 

1. Σε εκτέλεση της υπ’αριθμ.1185/1996 απόφασης του 
ΣτΕ καθορίζει ότι: 

Ο παλαιός αιγιαλός στη θέση «Γαλησσά» Ν. Σύρου δια¬ 
μορφώθηκε πριν από αρκετές εκατονταετίες. Η Επιτροπή 
ανάγεται μέχρι το χρόνο αυτόν, για τον καθορισμό της θέ- 
σεως των ορίων του παλαιού, γιατί προ του έτους 1884 
δεν υπήρχαν κατοχές ιδιωτών στην έκταση μεταξύ παλαι¬ 
ού και νέου αιγιαλού, αλλά τέτοιες κατοχές, όπως αυτό 
προκύπτει σαφώς απάτην φωτοερμηνεία των αεροφωτο¬ 
γραφιών φωτοληψίας έτους 1945 και1960, το έτος 1945 
δεν υπήρχαν και εμφανίζονται το έτος 1960 για πρώτη φο- 
Ρά. 

Κατόπιν τούτων η επιτροπή επανακαθορίζει πάνω στο 
τοπογραφικό διάγραμμα που συντάχθηκε από τον πολιτι¬ 
κό μηχανικό Σεβαστιανό Βαρθαλίτη, την οριογραμμή του 
παλαιού αιγιαλού με μπλε συνεχή πολυγωνική γραμμή, 

1", 2", 3".18", 19", 20" όπως καθορίστηκε και με την 

1984/1993 απόφαση του Νομάρχη Κυκλάδων (ΦΕΚ 
788/τ.Δ/3.8.94). 

2. Η παρούσα απόφαση μαζί με την έκθεση και το διά¬ 
γραμμα, που Προαναφέραμε να δημοσιευτούν στην Εφη¬ 
μερίδα της Κυβερνήσεως. 

Αθήνα, 28 Ιουνίου 1999 

Με εντολή Υπουργού 

Ο Γενικός Διευθυντής 
Δημόσιας Περιουσίας και 
Εθνικών Κληροδοτημάτων 
ΠΑΝ. ΠΙΛΑΤΗΣ 

ΕΚΘΕΣΗ ΕΠΙΤΡΟΠΗΣ 

ΕΠΑΝΑΚΑΘΟΡΙΣΜΟΥ ΟΡΙΩΝ ΠΑΛΑΙΟΥ ΑΙΓΙΑΛΟΥ 
ΣΤΗΝ ΘΕΣΗ «ΓΑΛΗΣΣΑ» Ν. ΣΥΡΟΥ 
(ΑΡΘΡΟ 100 Π Α 284/88) 

Στην Σύρο, σήμερα 5.6.1998 οι υπογεγραμμένοι: 

1. ΣΤΕΛΙΟΣ ΣΕΖΕΝIΑΣ, εφοριακός ΔΕ με Α' βαθμό, προϊ¬ 
στάμενος Κτηματικής Υπηρεσίας Ν. Κυκλάδων, ως Πρόε¬ 
δρος. 

2. ΑΔΑΜΑΝΤΙΑ ΣΥΜΕΟΠΟΥΛΟΥ, Πολ. Μηχανικός με Α' 
βαθμό, υπάλληλος Δ.Τ.Υ. Ν. Α. Κυκλάδων, ως μέλος. 

3. ΧΡΗΣΤΟΣ ΑΠΟΣΤΟΛΑΚΗΣ, αντιπλοίαρχοςΛ.Σ., Λιμε¬ 
νάρχης Σύρου, ως μέλος, 

που αποτελούμε την Επιτροπή καθορισμού των ορίων 
αιγιαλού - παραλίας και παλαιού αιγιαλού, σύμφωνα με το 
άρθρο ΙΟΟτου Π.Δ. 284/88 και την 378/6.3.97 απόφαση Α- 
ναπληρώτριας Περιφ. Δ/ντριας Κυκλάδων, πήγαμε επί τό¬ 
που στην προαναφερόμενη περιοχή του Όρμου Γαλησσά 
μετά από πρόσκληση του Προέδρου και αφού λάβαμε υ¬ 
πόψη: 

1. Την αίτηση της Κοινότητας Γ αλησσά Σύρου με την ο¬ 
ποία αιτείται ο καθορισμός των ορίων αιγιαλού και παρα¬ 
λίας στην πιο πάνω περιοχή. 

2. Το τοπογραφικό και υψομετρικό διάγραμμα που συ¬ 
ντάχθηκε από τον πολιτικό μηχ/κό Σεβαστιανό Βαρθαλίτη 
σε κλίμακα 1:500 σε δύο πινακίδες, ελεγμένο για την α¬ 
κρίβεια της αποτύπωσης από την Αδ. Συμεοπούλου Πολ. 
μηχ/κό, με Α' βαθμό, υπάλληλο Δ.Τ.Υ. Νομ. Αυτοδ. Κυκλά¬ 
δων, την 5.6.1998 που θεωρήθηκε στις 5.6.1998 από τον 
Προϊστάμενο Τ.Υ.Δ. Κυκλάδων όπως το άρθρο 20 του Ν. 
719/77 ορίζει. 

3. Τις διατάξεις του ΑΝ 2344/40, όπως τροποποιήθηκαν 
καθώς και την σχετική προς αυτόν Διοικητική και Δικαστι¬ 
κή Νομολογία. 

4. Τα υπ’ αριθμό 

α) ΓΕΝ Α2-Ι νβ/544.5/525/88/23.9.88 
β) ΓΕΝ Α2-ΙV β/544.5/149/89/3.4.89 
γ) ΓΕΝ Α2-Ινβ/544.5/402/90/20.6.90 
δ) ΓΕΝ Α2 -Ινβ/544.5/103/92/19.2.92 
ε) ΓΕΝ Α2-Ινβ/544.5/384/93/1.6.93 
έγγραφα του Γενικού Επιτελείου Ναυτικού. 

5. Την υπ’ αριθ. 1984/17.12.1993 απόφαση του Νομάρ¬ 
χη Κυκλάδων περί «καθορισμού των ορίων του αιγιαλού 
και δημιουργία ζώνης παραλίας - ορίων παλαιού αιγιαλού 
στη θέση «Γαλησσά» Ν. Σύρου Ν. Κυκλάδων» που δημο- 
σιεύθηκε στο ΦΕΚ 788/τ.Δ73.8.1994. 

6. Την υπ’ αριθμό 1185/96 απόφαση του Ε' τμήματος 
του ΣτΕ από την οποία προκύπτει ότι απορρίπτεται η αί¬ 
τηση ακύρωσης των Ιωάννη Βουτσίνου κ.λ,π. (σύνολο 23) 
κατά της 1984 απόφασης Νομάρχη Κυκλάδων κατά το μέ¬ 
ρος που στρέφεται κατά της οριοθέτησης του αιγιαλού 
και της παραλίας και περαιτέρω η 1984/93 απόφαση Νο¬ 
μάρχη Κυκλάδων κρίνεται νόμιμη ως προς την κατ’ αρχήν 
ύπαρξη παλαιού αιγιαλού στην επίδικη ζώνη, ακυρώνεται 
δε μόνο ως προς την παράλειψη καθορισμού του χρόνου 
διαμορφώσεως του παλαιού αιγιαλού. 

7. Την υπ’ αριθ. 386/70 γνωμοδότηση του Νομικού Συμ¬ 
βουλίου του Κράτους. 

8. Το υπ’ αριθ. 1366/24.6.1993 έγγραφο της Κτηματικής 
Υπηρεσίας, με το οποίο ζητήθηκε φωτοερμηνεία αερο¬ 
φωτογραφιών φωτοληψίας ετών 1945, 1960, 1983 και 
1988. 


9. Το υπ’ αριθ. 1879/12.7.1993 απαντητικό έγγραφο της 
Δ/νσης Δασών Νομαρχίας Κυκλάδων, με τα συνημμένα 
σε αυτό τοπογραφικά διαγράμματα και τα αποτελέσματα 
της φωτοερμηνείας, (1,2,3) στον Όρμο Γ αλησσά. 

10. Την μορφολογία του εδάφους πέραν των ορίων του 
αιγιαλού, η οποία είναι αμιγώς αμμώδης χωρίς ίχνη νομής 
ή κατοχής, στο μεγαλύτερο μέρος του, αποτελούμενη α¬ 
πό αμμόλοφους και συστάδες βούρλων, καλαμιών κ.λ.π. 
βλάστηση, η οποία αναπτύσσεται σε τέτοιου είδους εδά¬ 
φη, με χαμηλά υψόμετρα. 

11 .Την διοικητική έρευνα την οποία διενήργησε η Κτη¬ 
ματική Υπηρεσία Ν. Κυκλάδων και που για την έκδοση του 
πορίσματος ελήφθησαν υπόψη: 

α) βιβλιογραφία της περιοχής, 

β) μαρτυρικές καταθέσεις υπερηλίκων κατοίκων του 
Γ αλησσά, 

γ) φωτογραφικό υλικό κ.λ.π. 

12. Την από 25.11.96 τεχνική έκθεση της Αρχ.-Τοπ. Μη¬ 
χανικού του Υπουργείου Οικονομικών Ελένης Στεργίου. 

13. Τις τρεις (3) εκθέσεις διοικητικής έρευνας της υπαλ¬ 
λήλου Κτηματικής Υπηρεσίας Κυκλάδων Ζαχ. Μπάνιά με 
ημερομηνία 20.5.97. 

14. Τα δύο (2) μισθωτήρια συμβόλαια βάσει των οποίων 
εκμισθώνονται τμήματα του ΒΚ 143 Σύρου προς τους α) 
Γεώργιο Βουτσίνοτου Αγγέλου και β) Ιωάννη Καζαντζάνη 
και λοιπούς. 

15. Την απόΐ 4.11.96 αναφορά του Δρ. Γεωλόγου - Ωκε- 
ανογράφου Κ. Πεχλιβάνογλου από την οποία προκύπτει 
ότι: 

Α. ΜΟΡΦΟΛΟΓΙΑ 

Η περιοκή του όρμου Γ αλησσά, η οποία εξετάσθηκε έ¬ 
χει δυτικό προσανατολισμό μήκος ακτογραμμής 400μ. 
περίπου, είναι καλυμμένη επιφανειακά με άμμο ανεμογε- 
νούς προέλευσης κατά το μεγαλύτερο τμήμα της, μέχρι 
βάθους 100 - 200 μ. από την ακτογραμμή ενώ ένα μέρος 
της στο βορειότερο και νοτιότερο τμήμα της είναι καλυ μ- 
μένα με προσχώσεις και επιχωματώσεις. Στο μεγαλύτερο 
τμήμα της αμμώδους έκτασης υπάρχει αραιή βλάστηση 
χαρακτηριστική των παράκτιων αμμωδών περιοχών με υ¬ 
φάλμυρο υπόβαθρο (π.χ. βούρλα, αρμυρίκια). Η βλάστη¬ 
ση αυτή στο βορειότερο τμήμα της περιοχής είναι πυκνό¬ 
τερη και αποτελείται μόνο από μεγάλα αρμυρίκια. 

Η άμμος, η οποία σχηματίζει τους αμμοθίνες, όπως φά¬ 
νηκε από την επιτόπου εξέταση αλλά και σύμφωνα με 
μαρτυρίες κατοίκων, έχει διαμορφωθεί με τεχνητά μέσα, 
μετά από μια πλημμύρα πριν λίγα χρόνια. Έκτοτε με την 
επίδραση των καιρικών φαινομένων έχουν αναδιαμορφω- 
θεί οι σχηματισθέντες αμμοθίνες. 

Στο κεντρικό τμήμα της περιοχής διέρχεται εποχιακός 
χείμαρρος με κατεύθυνση Α - Δ. Μεγάλο τμήμα της πε¬ 
ριοχής έχει σχηματισθεί από διαδοχικές προσχώσεις του 
προαναφερόμενου χειμάρρου κατά την διάρκεια εντόνων 
βροχοπτώσεων. Τα τελευταία χρόνιά ο χείμαρρος λόγω 
ανομβρίας έχει μετατραπεί σε δρόμο. Σε τμήματα των 
πρανών της κοίτης του ή και νοτιότερα υπάρχουν συστά¬ 
δες θάμνων, καλαμιών, σχοίνων, κ.λ.π. 

Β. ΣΥΓΧΡΟΝΟΙ ΣΧΗΜΑΤΙΣΜΟΙ 

Οι τομές (Δ1 και Δ2), οι οποίες έγιναν στο νοτιότερο 
τμήμα του όρμου νοτιότερα από τον ασφαλτοστρωμένο 

δρόμο έδειξαν ότι υπάρχει ένα επιφανειακό στρώμα πά¬ 
χους 1,20 στα ανάντη έως και 1,6 μ. στα κατάντη με τε¬ 
χνητές επιχωματώσεις. Από τη φύση των υλικώντα οποία 
αναγνωρίσθηκαν (τούβλα, πλαστικά υλικά κ.λ,π.) προκύ¬ 
πτει ότι οι επιχωματώσεις αυτές έχουν πραγματοποιηθεί 
πριν από 2 - 3 δεκαετίες. Το πρώτο υποεπιφανειακό στρώ¬ 
μα το οποίο φθάνει μέχρι βάθος 2.5 μ. περίπου, αποτελεί- 
ται από αργιλο-ιλύ πλούσια σε οργανικό υλικό ανάμικτη 
με άμμο και λίγα θραύσματα κελυφών στο δυτικότερο 
δείγμα ή κροκάλες ανατολικότερα. Στην ανατολικότερη 
τομή υπήρχαν μικρά φυτικά υπολείμματα εγκλωβισμένα 
μέσα στην αμμο-ιλύ. Η παρουσία οργανικού υλικού σε 
συνδυασμό με τον τύπο των εγκλεισμάτων φυτικών υπο¬ 
λειμμάτων, δείχνουν ότι το τμήμα αυτό αποτελούσε πυθ¬ 
μένα λεκάνης όπου λίμναζαν νερά. 

Οι τομές Δ3 και Δ4 οι οποίες έγιναν στο κεντρικό τμήμα 
της περιοχής στον αμμοθίνα έδειξαν ότι επιφανειακά μέ¬ 
χρι βάθους 1,5 μ. περίπου υπάρχει ομοιογενής άμμος αι¬ 
ολικής προέλευσης. Φυτικά υπολείμματα (ρίζες), τα ο¬ 
ποία προέρχονται από την πρόσφατη αραιή βλάστηση ε¬ 
πί του αμμοθίνα, εντοπίζονται μέχρι βάθους 50 - 60 εκ. 
κάτω από την επιφάνεια του εδάφους. Κάτω από το προ- 
αναφερόμενο επιφανειακό στρώμα υπάρχει άμμος με μι¬ 
κρή περιεκτικότητα σε ιλύ στην τομή Δ3, ή και αυξημένη 
περιεκτικότητα βορειότερα στην τομή Δ4. Μικρά χαλίκια 
ή κροκάλες περιέχονται στην τομή Δ4, καθώς επίσης και 
λίγα θραύσματα κελυφών. 

Η τομή Δ5, η οποία έγινε στο περισσότερο απομακρυ¬ 
σμένο σημείο από την θάλασσα, έδειξε ότι επιφανειακά 
μέχρι 0,9 μ. βάθος υπάρχει ένα στρώμα με προσχώσεις 
και ανάμικτα φυτικά υπολείμματα. Υποεπιφανειακά κάτω 
από τις προσχώσεις υπάρχει χονδρόκοκη άμμος ανάμι¬ 
κτη με κροκάλες και χαλίκια εναλλασσόμενη με χερσαίες 
αποθέσεις μέχρι βάθους 1,9 μ. Το υλικό αυτό προέρχεται 
από την εναλλαγή θαλάσσιων και ποτάμιων αποθέσεων 
κατά την διάρκεια πλημμύρων. Βαθύτερα και μέχρι τον 
πυθμένα της τομής υπάρχει μόνο σκουρόχρωμη αμμο-ι- 
λύς με λίγα θραύσματα κελυφών και αποστρογγυλωμε- 
νές κροκάλες. 

Τέλος στην τομή Δ6 η οποία έγινε στο βορειότερο τμή¬ 
μα της περιοχής στο οποίο ήταν δυνατή η πρόσβαση ε¬ 
ντοπίσθηκε επιφανειακό στρώμα μέχρι βάθους 1 μ., το ο¬ 
ποίο αποτελείτο από προσχωματικό υλικό χερσογενούς 
προέλευσης, ανάμικτο με φυτικά υπολείμματα (ρίζες, 
κλαδιά κ.λ.π.). Κάτω από το επιφανειακό στρώμα και μέ¬ 
χρι βάθος 2,5 μ. περίπου το υλικό αποτελείται από εναλ¬ 
λασσόμενες στρώσεις άμμου και άμμου ανάμικτης με 
κροκάλες και μικρά χαλίκια. Σε αυτό τα εναλλασσόμενα 
στρώματα υπάρχουν ολόκληρα κελύφη ή θραύσματα κε¬ 
λυφών θαλάσσιας προέλευσης (μικρά γαστερόποδα ή 
και μικρά τρηματοφόρα) καθώς επίσης ολόκληρα κελύφη 
χερσαίων γαστερόποδων συντηρημένα σε πολύ καλή κα¬ 
τάσταση . Το υλικό αυτό έχει αποτεθεί κατά τις διαδοχικές 
επικλήσεις και αποσύρσεις της θάλασσας και τις πλημμύ¬ 
ρες του χειμάρρου κατά τη διάρκεια εντόνων καιρικών 
φαινομένων κατά το πρόσφατο παρελθόν (πριν από αρ¬ 
κετές εκατονταετίες). 


Στις τομές Δ1, Δ3, Δ4, Δ5 και Δ6 τον πυθμένα της εκ¬ 
σκαφής πλημμύρισε σημαντική ποσότητα υφάλμυρου νε¬ 
ρού, το οποίο ανέβλυζε από βάθος το οποίο αντιστοιχού¬ 
σε στο υψόμετρο της επιφάνειας της θάλασσας, πιστο¬ 
ποιώντας την υπόγεια επικοινωνία με αυτή. 

Γ. ΑΠΟΤΕΛΕΣΜΑΤΑ 

Από τα προαναφερόμενα φαίνεται ότι ένα τμήμα της πε¬ 
ριοχής, το κεντρικό και βόρειο, κατά το πρόσφατο παρελ¬ 
θόν αποτελούσε περιοδικά τουλάχιστον τμήμα της υπο¬ 
θαλάσσιας παραλίας. Τόσο η παρουσία αμμο-ιλυώδους 
υλικού ανάμικτου με κροκάλες και μικρά χαλίκια όσο και η 
παρουσία θραυσμάτων ή ολόκληρων κελυφών τρηματο- 
φόρων και γαστερόποδων πιστοποιούν ότι το τμήμα αυτό 
αποτελούσε υποθαλάσσια παραλία της περιοχής. Η πολύ 
καλή συντήρηση των κελυφών των θαλάσσιων τρηματο- 
φόρων και γαστερόποδων συνηγορεί στην εκτίμηση ότι 
κατά το πρόσφατο παρελθόν (αρκετές εκατονταετίες 
πριν τη σημερινή της μορφή) η περιοχή αποτελούσε θα¬ 
λάσσιο πυθμένα για μεγάλες χρονικές περιόδους. 

Αντίθετα το νοτιότερο τμήμα της περιοχής αποτελούσε 
μικρή έκταση με λιμνάζοντα νερά τόσο θαλάσσιας προέ¬ 
λευσης όσο και χερσαίας εξαιτίας των πλημμύρων του 
χειμάρρου και των επικλήσεων της θάλασσας. Η ποιότη¬ 
τα του υλικού, αργιλο-ιλύς (λάσπη) ανάμικτη με άμμο, η 
σημαντική παρουσία οργανικού υλικού και τα εγκλωβι¬ 
σμένα υπολείμματα φυτικών τμημάτων μέσα στην αμμο-ι- 
λύ, δείχνουν ότι το νοτιότερο τμήμα της περιοχής αποτε¬ 
λούσε πυθμένα βάλτου ή λιμναζόντων υδάτων. 

Σύμφωνα με τα προαναφερόμενα εκτιμάται ότι η γραμ¬ 
μή του παλαιού αιγιαλού, η οποία έχει καθοριστεί από την 
πρόταση της επιτροπής δεν πρέπει να τροποποιηθεί. 

Κατόπιν όλων των ανωτέρω, αποφασίζει: 

Σε εκτέλεση της υπ’ αριθμ.1185/1996 απόφασης του 
ΣτΕ καθορίζει ότι: 

Ο παλαιός αιγιαλός στη θέση «Γαλησσά» Ν. Σύρου δια¬ 
μορφώθηκε πριν από αρκετές εκατονταετίες. Η επιτροπή 
ανάγεται μέχρι το χρόνο αυτόν, για τον καθορισμό της θέ- 
σεως των ορίων του παλαιού, γιατί προ του έτους 1884 
δεν υπήρχαν κατοχές ιδιωτών στην έκταση μεταξύ παλαι¬ 
ού και νέου αιγιαλού, αλλά τέτοιες κατοχές, όπως αυτό 
προκύπτει σαφώς από την φωτοερμηνεία των αεροφωτο¬ 
γραφιών φωτοληψίας έτους 1945 και 1960, το έτος 1945 
δεν υπήρχαν και εμφανίζονται το έτος 1960 για πρώτη φο- 
ρά. 

Κατόπιν τούτων η επιτροπή επανακαθορίζει πάνω στο 
τοπογραφικό διάγραμμα, που συντάχθηκε από τον πολι¬ 
τικό μηχανικό Σεβαστιανό Βαρθαλίτη, την οριογραμμή 
του παλαιού αιγιαλού με μπλε συνεχή πολυγωνική γραμ¬ 
μή, 1 ", 2", 3".18", 19", 20", όπως καθορίστηκε και με 

την 1984/1993 απόφαση του Νομάρχη Κυκλάδων (ΦΕΚ 
788/τ. Δ/3.8.94). 

Η Επιτροπή 

Ο Πρόεδρος Τα μέλη 

ΣΤΕΛΙΟΣ Μ. ΣΕΖΕΝΙΑΣ ΑΔΑΜΑΝΤΙΑ ΣΥΜΕΟΠΟΥΛΟΥ 
ΧΡΗΣΤΟΣ Α. ΑΠΟΣΤΟΛΑΚΗΣ 

ΑΝΑΚΟΙΝΩΣΕΙΣ 

Αριθ. 15786/14.5.99 (2) 

Παρακατάθεση αποζημίωσης λόγω προσκύρωσης έκτα¬ 
σης 9,9 τμ. στη Δράμα. 

Την 12.1.98 ο Ιωάννης Ηλιάδης του Ηλία και της Μαρίας, 
γεωργός, κάτοικος Μικρόπολης Δράμας, ΑΔΤ Ε. 
663042/1961 κατέθεσε στο Ταμείο Παρακαταθηκών και 
Δανείων με το υπ’ αριθμ. 656/12.1.1998 Γραμμάτιο Συ- 
στάσεως Παρακαταθήκης ποσό Τριακοσίων δέκα έξι χι¬ 
λιάδων οκτακόσιων δρχ. για την παρακάτω αιτία: 59 Προ¬ 


σκύρωση, αποζημίωση έκτασης 9,9 τμ. και στοιχεία 194- 
195-22ΕΡ-23ΕΡ- που προσκυρώθηκε αποδοτέα στους δι¬ 
καιούχους που θα αναγνωρισθούν με δικαστική απόφα¬ 
ση. 

Πράξη αναλογισμού Π.Γ.: 6396/92 Απόφαση Καθ. Τιμής 
Μονάδας: 32983/97 Μον. Πρωτ. Θεσ/νίκης. 

Θεσσαλονίκη, 12 Ιανουάριου 1998 

Η Συμβολαιογράφος 
ΜΕΛΠΟΜΕΝΗ ΑΠΟΣΤ. ΓΝΑΡΔΕΛΛΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ/ 



